open-index/open-wikipedia-markdown huggingface dataset:
Parížanka

náhľad|Plody odrody ''Parížanka''
**Parížanka** (*Pyrus communis* 'Parížanka') je odroda hrušky obyčajnej. Radí sa medzi zimné odrody, zberovú zrelosť dosahuje v októbri, konzumne dozrievajú v decembri. Skladovateľné sú do februára.

## História

### Pôvod
Podľa niektorých zdrojov bola objavená vo Francúzsku v 19. storočí. Podľa iného zdroja bola vyšľachtená vo Francúzsku v roku 1893.

## Vlastnosti
Odroda je cudzoprašná. Medzi vhodné opeľovače patrí Konferencia, Clappova, Madame verté, Wiliamsova alebo Charneuská.

### Rast
Rastie stredne bujne, tvar koruny je úzko pyramidálny. Na horšom stanovisku sú koruny menšie. Odroda sa dobre tvaruje a dobre znáša omladzovací rez.

### Plodnosť
Plodnosť je stredná, ale pravidelná. Mladé stromy nastupujú do plodnosti čoskoro.

#### Plod
Plody sú zeleno sfarbené s výraznou hrdzou, s hrubou šupkou. V zrelosti sa zelená farba mení na žltú, veľkosť je stredná. Tvar plodu vajcovitý. Dužina je aromatická, biela so sladkou až fádnou chuťou, je kamenistá. Chuť je hodnotená ako "celkom dobrá".

## Choroby a škodcovia
Je považovaná za stredne odolnú proti chrastavitosti. Avšak, podľa niektorých zdrojov u neošetrovaných stromov trpí chrastavitosťou silne. Plody pukajú, je pomerne odolná proti nízkym teplotám.

## Použitie
Je vhodná na skladovanie a priamemu konzumu. Veľmi dobre znáša prepravu, neotláča sa.

## Referencie

## Iné projekty

Kategória:Odrody hrušiek
Neco (motocykel)

**Neco** je historická značka motocyklov vyrábaných firmou August **Ne**gedly & **Co**, Motorfahrzeugfabrik, Pressburg, v rokoch 1923 až 1927. Jedná sa o najstaršiu zmienku o výrobe motocyklov na Slovensku.

August Negedly (slovensky: Augustín Nejedlý) bol viedenský podnikateľ. Jeho firma sa zaoberala zlievarenstvom a strojárskou výrobou. V roku 1906 založil v Pressburgu (Bratislava) pobočný závod – Vereinigte Metallwerke Negedlys August, ktorý je následne zmenený na August Negedly Nachfolger.

Skúsenosti z oboru Negedly uplatnil v roku 1923 založením firmy na výrobu motocyklov. Hlavný konštruktér bol Ing. Konstantin Leschan. Do motocyklov používal britské motory JAP, o objeme 350 cm² s rozvodom SV a 500 cm² s rozvodom OHV. Okrem tradičných motocyklov bola v ponuke aj úžitková trojkolka s názvom "Hippos". Firma ukončila činnosť v roku 1927.

Pozoruhodnou zaujímavosťou je, že v prvej dekáde 21.storočia vytvorili v spoločnosti Wusam Zvolen, úžitkové motocykle Ecorider "Hippo" 230.

## Zdroj
* Egon Duchateau, Geert Huylebroeck, Nick Jonkheere, Rick van Eycken, Luc Freson, *A-Z der Belgische motoren*, 2008 Motorboeken uitgeverij Freson. ISBN 978-907734-6105
* Erwin Tragatsch, *Alle Motorräder 1894-1981: Eine Typengeschichte. 2500 Marken aus 30 Ländern*, Stuttgart 1997. ISBN 3-87943-410-7

Kategória:Výrobcovia motocyklov
Kategória:Zaniknuté podniky na Slovensku
Rašovský potok

**Rašovský potok** je vodný tok na území okresu Bytča. Je to ľavostranný prítok Váhu s dĺžkou približne 4 km. 

## Priebeh toku
Potok pramení v Súľovských vrchoch, v strednej časti podcelku Manínska vrchovina, v lokalite nazývanej Dúbravy, v nadmorskej výške cca 500 m n. m. Od prameňa tečie prevažne severným smerom, následne sa oblúkom stáča na západ a lesným údolím južným úpätím vrchu Hradište ( pokračuje k obci Maršová-Rašov. Opúšťa Súľovské vrchy a už v Bytčianskej kotline na východnom okraji obce podteká cesta I/61 a pokračuje centrom časti Rašov. Na okraji obce križuje železničnú trať Bratislava – Žilina a nivou smeruje k rieke Váh, do ktorej ústí v nadmorskej výške cca  Potok má len niekoľko menších bezmenných prítokov. Súbežne s Rašovským potokom vedie údolím cesta.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Martin David (biskup)

Mons. **Martin David** (* 15. august 1970, Čeladná, Česko-Slovensko) je český rímskokatolícky duchovný od roku 2023 ostravsko-opavský diecézny biskup. V rokoch 20172020 pôsobil ako pomocný biskup tej istej diecézy, od roku 2020 aj ako jej apoštolský administrátor.

## Život
Pochádza zo Ženklavy pri Novom Jičíne, na základnú školu chodil v Štramberku. Vyučil sa mechanikom strojov a zariadení na strednom odbornom učilisku Tatry Kopřivnice a po maturite v roku 1988 začal pracovať v Tatre Kopřivnice. V rokoch 19891991 absolvoval základnú vojenskú službu, po ktorej sa vrátil do svojho doterajšieho zamestnania, počas ktorého začal diaľkovo študovať teológiu.

V roku 1993 vstúpil do kňazského seminára a po vysvätení za kňaza 24. júna 2000 sa stal farským vikárom vo farnosti Panny Márie v Opave a tiež kaplánom pre mládež opavského dekanátu. Počas svojho pôsobenia v Opave zabezpečoval aj duchovnú správu farnosti Stěborice a následne sa v roku 2002 stal administrátorom a neskôr farárom tejto farnosti, kde zotrval do roku 2008, kedy sa stal generálnym vikárom ostravsko-opavskej diecézy.

V januári 2006 bol ustanovený sekretárom novozriadenej liturgickej komisie ostravsko-opavskej diecézy a jej odborným referentom pre liturgiu.

## Biskup
V roku 2017 apoštolský nuncius Giuseppe Leanza oznámil jeho vymenovanie za ostravsko-opavského pomocného biskupa. Biskupskú vysviacku prijal 28. mája 2017.

4. júla 2023 ho pápež František vymenoval za ostravsko-opavského diecézneho biskupa. Do úradu bol uvedený 31. augusta 2023 v katedrále Božského Spasiteľa v Ostrave.

## Referencie

## Pozri aj
* Ostravsko-opavská diecéza
* Rímskokatolícka cirkev v Česku
* Zoznam ostravsko-opavských biskupov

## Iné projekty

## Zdroj

Kategória:Českí rímskokatolícki kňazi
Kategória:Českí rímskokatolícki biskupi
Kategória:Absolventi Cyrilometodskej teologickej fakulty Univerzity Palackého v Olomouci
Kuwohi

**Kuwohi** (), (v jazyku Cherokee ᎫᏬᎯ) je najvyšší vrch štátu Tennessee v Spojených štátoch. Nachádza sa v pohorí Great Smoky Mountains, ktoré je súčasťou Apalačských vrchov. Relatívna výška vrcholu je .

## Názov
V roku 1859 bol vrch pomenovaný po Thomasovi L. Clingmanovi, politikovi zo Severnej Karolíny, ktorý bol vylúčený zo Senátu kvôli podpore Konfederácie. V roku 2024 členovia Eastern Band of Cherokee Indians podali žiadosť o oficiálne premenovanie vrchu späť na pôvodné meno Kuwohi. U.S. Board of Geographic Names žiadosti vyhovel 18. septembra 2024. Zmenu podporil National Park Service a miestne komunity.

## Poloha
Vrch je najvyšším vrchom na území kmeňa pôvodných obyvateľov Čerokíov. Čerokíovia vrch považujú za posvätný. Je súčasťou Great Smoky Mountains National Park a ročne ho navštívi viac než 650 tisíc ľudí. Rozhľadňa na vrchole sa nachádza vo výške 16 metrov nad terénom a umožňuje výhľad na Great Smoky Mountains. Vrch je tiež najvyšším bodom trasy Appalachian National Scenic Trail.

## Galéria

Súbor:Clingman's Dome Tower on a Sunny, Snowy Day.JPG|Rozhľadňa na vrchole
Súbor:Walkway to Clingmans Dome, TN IMG 4941.JPG|Rampa na rozhľadňu
Súbor:Clingman's Dome Information Center IMG 4931.JPG|Informačné centrum


## Referencie

## Iné projekty

Kategória:Vrchy v Tennessee
Kategória:Najvyššie vrcholy štátov USA
Kategória:Dvojtisícovky v USA
Kategória:Vrchy v Apalačských vrchoch
Turistická značkovaná trasa číslo 2459

**Turistická značkovaná trasa číslo 2459** je krátka modrá trasa v Malých Karpatoch, ktorá vedie z Lozorna na Lintavy.  Dĺžka trasy je 8,4 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Externé odkazy
* Trasa na turistickej mape

2459
2459
2459
Bogun (partizánsky oddiel)

**Partizánsky oddiel Bogun** vznikol z 19-člennej sovietskej spravodajskej skupiny zloženej z pracovníkov NKVD. Vysadený bol okolo 10. septembra 1944 (podľa  začiatkom augusta) v priestore Vihorlatu pri Starých Valáškovciach. Veliteľom oddielu bol B. Kozlov (krycie meno Bogun), styk s obyvateľstvom zabezpečoval funkcionár ilegálnej KSS v Kamenici nad Cirochou V. Joner.

Výsadok sa prijatím slovenských dobrovoľníkov a sovietskych zajatcov, ktorí ušli z táborov, rozrástol na 150-členný oddiel, ktorý pôsobil v priestore Kamenica nad CirochouKamienkaValaškovce. Táboril často pod Konskou neďaleko Vinného. Spolupracoval s organizáciami ilegálnej KSS a národnými výbormi. Vybudoval spravodajskú sieť, plnil najmä spravodajské úlohy, uskutočnil niekoľko diverzií na komunikáciách. Piteľ spomína mínový útok na ceste na nemecké auto medzi Kamenicou nad Cirochou a Kamienkou a útok na vlak medzi Sninou a Stakčínom vezúci rekvirovaný dobytok a nemecký trestný oddiel.

V novembri 1944 sa v priestore svojho pôsobenia spojil s jednotkami Červenej armády. Po spojení s Červenou armádou bol oddiel Bogun reorganizovaný a časť skupiny (vrátane partizána Horniaka) bola neskôr vysadená na Morave.

## V literatúre
Históriu a boje partizánskych oddielov v Beskydoch a vo Vihorlate popísal v spomienkovej knihe Boj o Beskydy člen oddielu Belov-Kovalenko Michal Piteľ, pričom spomína aj partizánsky oddiel Bogun.

## Referencie

Kategória:Partizánske jednotky počas Slovenského národného povstania
Kategória:Partizánske organizácie
Kategória:Kamenica nad Cirochou
Bitka pri Breitenfelde

**Bitka pri Breitenfelde** môže byť:

* súčasť tridsaťročnej vojny (nazývaná aj *prvá bitka pri Breitenfelde*), pozri Bitka pri Breitenfelde (1631)
* súčasť tridsaťročnej vojny (nazývaná aj *druhá bitka pri Breitenfelde* alebo *bitka pri Lipsku*), pozri Bitka pri Breitenfelde (1642)
Hipodrom Vincennes

**Hipodrom Vincennes** je dostihová dráha nachádzajúca sa v Paríži v 12. <abbr>obvode</abbr>, v Bois de Vincennes, ktorá bola slávnostne otvorená v marci 1863. Areál sa nachádza na pozemku s rozlohou 42 hektárov a obsahuje dve dráhy o dĺžkach 1 975 m a 1 325 m.

## História
Dostihová dráha vo Vincenne, bola vytvorená v roku 1863 a určená na prekážkové dostihy, bola do značnej miery zničená počas vojny v roku 1870. V roku 1879 bola kompletne prestavaná a potom hostila prvé klusácke dostihy. Dráha vo Vincennes je dnes lídrom a predovšetkým jej slávna Prix d'Amérique, je medzinárodná. Kompletná rekonštrukcia a redizajn dostihovej dráhy, ktorá sa uskutočnila v roku 1976, z nej urobili jedno z najmodernejších a najfunkčnejších miest pre profesionálov a verejnosť, nadšených pre dostihy, ktoré sa tam konajú. Každý rok sa napočíta viac ako 750 000 vstupov na dostihovú dráhu. Okrem dvoch dráh a exteriérových a interiérových tribún bola inštalovaná obrovská obrazovka s rozlohou 118 m², unikát v Európe a vnútorná video sieť. Súčasťou areálu sú aj reštauračné a relaxačné priestory, ktoré príjmu okolo 2000 návštevníkov.

## Galéria

Súbor:Hippodrome de Vincennes - Restaurant.jpg|Reštaurácia
Súbor:Hippodrome de Vincennes - OSM 2021.svg|Mapa komplexu
Súbor:HippodromeVincennes.png


## Referencie

## Pozri aj
* Hipodrom Longchamp

## Iné projekty

## Externé odkazy
* Oficiálny web
* Les hippodromes

Kategória:Dostihové závodiská vo Francúzsku
Kategória:Športoviská vo Francúzsku
Kategória:Architektúra z 1863
Kategória:12. obvod (Paríž)
BONTON

**Bonton** je česká mediálna spoločnosť, ktorú v máji 1989 založil jazzman Martin Kratochvíl a Zdeněk Kozák. Pôvodne ako hudobné vydavateľstvo. V minulosti išlo o rozsiahly mediálny holding. Od roku 2018 sa už zaoberá iba predajom filmových práv a prevádzkou filmových laboratórií.

## História
V deväťdesiatych rokoch bol z Bontonu vytvorený rozsiahly mediálny holding vlastniaci rádio, hudobné vydavateľstvo, nakladateľstvo, časopis atď. Zakladateľ sníval aj o televízii. To sa mu však už nepodarilo. V rokoch 1993 – 1995 mal Bonton podiel v spoločnostiach, ktoré spravujú privatizačný fond TREND. Michal Kocáb neskôr svoj podiel v Bontone aj Trende predal aj napriek tomu ale v hudobnom vydavateľstve v roku 2008 vlastnil 6% podiel.

V roku 2008 Bonton predal rad svojich spoločností (napr. Albatros, Supraphon). Od roku 2018 už nemá žiadnu dcérsku spoločnosť a jeho akcie vlastní Zdeněk Kozák a Miloš Petana. 

## Firmy holdingu Bonton

* Ateliéry Bonton Zlín a.s. - filmové ateliéry a obchod s právami starších českých filmov
* AZ Rádio - Regionálne rádio pre Zlín a okolie, po prvej vlastníckej zmene premenovane na RockMax, po druhej na RockRádio. Po druhej zmene sa rádio stalo celoplošnou stanicou.
* Bonton Music a.s. - Hudobné vydavateľstvo, ktoré bolo neskôr zlúčené so Sony Music a premenované na Sony Music / Bonton. V roku 2003 spoločnosť Sony odkúpila podiel Bontonu.
* Bontonfilm a.s. - Filmová produkcia
* Bonton Home Entertainment - (spoločný názov pre dve nasledujúce spoločnosti)
* BONTON HOME VIDEO a.s. - video distribúcia
* CENTRUM ČESKÉHO VIDEA a.s. - distribúcia českých filmov na DVD a VHS.
* Bontonland a.s. - Predaj médií s hudbou a filmami (CD, DVD, Blu Ray, Vinyl).
* BONTON Promotions a.s. - Propagačná spoločnosť
* BONTON Plus a.s. - podporná spoločnosť
* Cinema  - filmový časopis
* Hybernia a.s. - Divadelná spoločnosť 
* Panther a.s. - Distribúcia médií
* Rádio BONTON a.s. - Pražská, neskôr multiregionálna stanica. Po rozpade holdingu bola premenovaná na Rádio DeeJay. K pôvodnému názvu sa vrátila po ďalšej zmene vlastníka.

## Referencie

Kategória:Mediálne podniky
Kategória:Podniky v Česku
Kategória:Podniky v Prahe
Bitka pri Lützene

**Bitka pri Lützene** môže byť:

* časť tridsaťročnej vojny, pozri Bitka pri Lützene (1632)
* časť napoleonských vojen, pozri Bitka pri Lützene (1813)
Rolandas Makrickas

Mons. **Rolandas [[kardinál]] Makrickas** (* 31. január 1972, Biržai, Litva) je litovský rímskokatolícky duchovný kňaz, biskup, kardinál, od roku 2025 arcikňaz baziliky Panny Márie Väčšej v Ríme.

## Život
V roku 1990 vstúpil do seminára v Kaunase, od roku 1991 bol vyslaný na štúdiá na Pápežskú univerzitu Gregoriana v Ríme. Kňazské svätenie prijal v roku 1996 a bol inkardinovaný do diecézy panevežyskej. Po vysvätení sa stal podsekretárom litovskej biskupskej konferencie a bol ním až do roku 2001. V roku 2004 dostal doktorát cirkevných dejín na Gregoriane. V rokoch 20032006 študoval na Pápežskej cirkevnej akadémii, potom začal pôsobiť v diplomatických službách Svätého Stolca. V roku 2019 začal pôsobiť na sekcii pre všeobecné záležitosti vatikánskeho Štátneho sekretariátu ako administratívny šéf. Dňa 15. decembra 2023 ho pápež František menoval mimoriadnym komisárom pre baziliku Panny Márie Snežnej v Ríme s poverením starať sa o kapitulné majetky.

### Biskup
11. februára 2023 ho pápež František vymenoval titulárnym biskupom diecézy Tolentino s osobným titulom arcibiskupa a 15. apríla toho istého roku prijal biskupské svätenie.

### Kardinál
V nedeľu 6. októbra 2024 pápež František oznámil, že 8. decembra 2024 zvolá konzistórium, v ktorom bude kreovať 21 nových kardinálov a medzi nimi aj Mons. Makrickasa.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Litovskí rímskokatolícki biskupi
Kategória:Rímskokatolícki arcibiskupi
Kategória:Litovskí rímskokatolícki kňazi
Kategória:Vatikánski diplomati
Kategória:Absolventi Pápežskej univerzity Gregoriany
Jablonovský potok (prítok Hradnianky)

**Jablonovský potok** alebo aj **Jabloňovský potok** je vodný tok na území okresu Bytča. Je to ľavostranný prítok Hradnianky v povodí Váhu s dĺžkou približne 2 km. 

## Priebeh toku
Potok pramení v Súľovských vrchoch, v strednej časti podcelku Manínska vrchovina, v lokalite Malá stráň, v nadmorskej výške cca 460 m n. m. Od prameňa tečie severným smerom údolím, kde priberá pravostranný bezmenný prítok a vytvára menší oblúk na severovýchod. Pokračuje lúkami okrajom lesa, kde priberá ľavostranný prítok a vteká do intravilánu obce Jablonové, kde sa v jej centre vlieva v nadmorskej výške cca  do Hradnianky. 

Jablonovský potok preteká územím obcí Maršová-Rašov, Predmier a Jablonové v okrese Bytča. Potok má len niekoľko menších bezmenných prítokov. Súbežne s Jabloňovským potokom vedie údolím cesta.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Jablonovský potok

**Jablonovský potok** môže byť:

* prítok Hradnianky, pozri Jablonovský potok (prítok Hradnianky)
* prítok Močiarky, pozri Jablonovský potok (prítok Močiarky)

## Pozri aj
* Jabloňovský potok
Jindřich Janečka

**Jindřich Janečka** (* 14. apríl 2004, Brno) je český boxer, šesťnásobný majster Česka (v rôznych vekových kategóriách), reprezentant Česka, víťaz medzinárodných boxerských turnajov a zápasník v džude.

## Život
Jindřich Janečka pochádza z Brna a bojovým športom sa venoval od detstva. V roku 2016 získal žiacky titul zápasníka Česka v džude. V tom istom roku začal s boxom v klube Kometa Brno pod vedením Lea Nováčka v spolupráci s Vítom Králom, ktorý sa stal jeho hlavným trénerom. V extralige v boxe bojoval aj za Boxing club Ostrava. V 17 rokoch, v roku 2022, ako juniorský majster Česka vyzval na súboj úradujúceho majstra Česka mužov Tomáša Bureša a zvíťazil nad ním. V roku 2023 sa stal tvárou prvej CUPRA Garage v Česku. Je absolvent gymnázia v Brne na Viedenskej.

## Športová kariéra
* 2018
** majster Česka, školská mládež, kategória 62 kg, víťazstvo RSC (víťazstvo ukončením stretnutia ringovým rozhodcom).
* 2020
** majster Česka, kadeti, kategória 75 kg, víťazstvo vzdaním súper,
** 5. miesto na majstrovstvách Európy kadetov,
** víťaz turnaja Olympijských nádejí.
* 2021
** majster Česka, juniori, kategória 75 kg, víťazstvo na body 5:0,
** víťaz medzinárodného turnaja IBA Maribor Cup,
** účastník majstrovstiev Európy juniorov.
* 2022
** majster Česka, juniori, kategória 80 kg, víťazstvo RSC,
** účastník majstrovstiev Európy juniorov,
** 2. miesto na turnaji IBA Danas Pozniakas,
** 2. miesto na európskom IBA turnaji Memoriál Júliusa Tormu.
* 2023
** majster Česka, muži, kategória 80 kg, víťazstvo na body,
** účastník Európskych hier v Krakove 2023 po nominácii Českým olympijským výborom.
* 2024
** bronzová medaila z 54. ročníka medzinárodného turnaja Grand Prix mesta Ústí nad Labem 2024, kde prehral s čínskym reprezentantom, vicemajstrom sveta z roku 2023 a víťazom Ázijských hier 2022 Tanglatihanom Tuohetaerbiekom.
** majster Česka, muži, kategória 80 kg, víťazstvo na body,
** víťaz medzinárodného turnaja IBA O zlaté rukavice Visly.

## Kultúra
Jindřich Janečka si zahral ústrednú rolu v klipe rapera ICKO v piesni „JAB, JAB“, ktorá bola vydaná 15. mája 2023. V závere piesne (2:44) pózuje so všetkými svojimi medailami.

## Referencie

## Externé odkazy
* Jindřich Janečka v České televizi na ČT sport záznam z mistrovství České republiky mužů 2023.
* Jindřich Janečka v České televizi na ČT sport – záznam z extraligy 2024 (čas 29:30)
* Jindřich Janečka v České televizi na ČT sport – záznam z extraligy 2024 (čas 28:15)

## Zdroj

Kategória:Českí boxeri
Kategória:Osobnosti z Brna
Hipodrom Longchamp

**Hipodrom Vincennes** je dostihová dráha nachádzajúca sa na juhozápade Bois de Boulogne v Paríži vo Francúzsku. Postavil ju v roku 1857 architekt Antoine-Nicolas Bailly na pôde kráľovského opátstva Longchamp (zničeného v čase Francúzskej revolúcie). Longchamp sa rozprestiera na 55 hektároch medzi Seinou a Bois de Boulogne s lokalitami ako mlyn, jazero alebo malé lesíky.

## História
V roku 1857 sa konala inaugurácia dostihovej dráhy Longchamp. Postavila ju spoločnosť na podporu plemien koní vo Francúzsku na podnet vojvodu z Morny, hlavnými architekti sa stali Gabriel Davioud a Antoine-Nicolas Bailly. V roku 1904 dostaval Charles-Louis Girault zvyšok areálu, vrátane nových tribún, centrálneho čestného pavilónu či veží. Počas 20. storočia mali výrazný vplyv na prestavbu objektu architekti Charles Adda, J. Regnault a Lenormand de Vichet. Súčasná podoba dostihovej dráhy obsahuje sedem úrovní tribún zakončených obrovským kovovým prístreškom pokrytým hliníkom, 8 000 miest na sedenie a množstvo miest na státie.

## Galéria

Súbor:No03p11 courses boulogne-e03-.jpg|Inaugurácia v roku 1857.
Súbor:Gladiateur (par Isidore Bonheur).jpg
Súbor:Hippodrome de Longchamp - OSM 2020.svg|Mapa komplexu Longchamp.


## Referencie

## Pozri aj
* Hipodrom Vincennes

## Iné projekty

## Externé odkazy
* Oficiálny web

Kategória:Dostihové závodiská vo Francúzsku
Kategória:Športoviská vo Francúzsku
Kategória:Architektúra z 1857
Vladimír Furdík

[náhľad|Furdík v roku [2018.]]
[náhľad|Furdík na [nemeckom Comiccone v Stuttgarte v roku 2023.]]
**[[Vladimír Furdík]]** (* 1. júl 1970, Bratislava) je slovenský kaskadér, dublér, choreograf a herec. Od roku 2016 do roku 2019 hral postavu *Nočného kráľa* v televíznom seriáli Game of Thrones.

## Život
Narodil sa v Bratislave v bývalom Česko-Slovensku. Vyštudoval mechanika stavebných strojov. Jeho pôsobenie začalo v jazdeckom oddieli, v ktorom sa staral o kone a pripravoval ich pre hercov. Už v deväťdesiatych rokoch pôsobil v Hollywoode, najskôr robil kaskadérske kúsky pre hororový film s nízkym rozpočtom s názvom *Chvenie*, onedlho na to pracoval na filme z roku 1993 s názvom *Traja mušketieri*.

V roku 2000 sa odklonil od prevažne kaskadérskej práce a smeroval viac k herectvu. Zahral si rolu cigána Andrzeja vo filme ''Sherlock Holmes: Hra tieňov''.

### Game of Thrones
Furdík bol súčasťou tvorby amerického televízneho seriálu Game of Thrones a objavil sa na natáčaní v Belfaste, Španielsku a Chorvátsku. Pre seriál nepôsobil len ako kaskadér, ale taktiež stvárnil postavu antagonistickej postavy *„Nočného kráľa*“ v sezónach 6, 7 a 8.

## Filmografia

### Kaskadér

### Herec
* 1994: *[[Dračí prsteň]]*
* 2000: *[[Dračie srdce 2]]*
* 2004: *[[La Femme Musketeer]]*
* 2007: *[[Posledná légia]]*
* 2010: *[[Princ z Perzie: Piesky času]]*
* 2010: *[[Strike Back]]*
* 2011: *[[Sherlock Holmes: Hra tieňov]]*
* 2011: *[[Game of Thrones]]*

## Referencie

## Iné projekty

## Externé odkazy
* 
* 
* 
* 

## Zdroj

Kategória:Slovenskí kaskadéri
Kategória:Slovenskí filmoví herci
Kategória:Slovenskí televízni herci
Kategória:Osobnosti z Bratislavy
Zrútenie prístrešku na železničnej stanici v Novom Sade

**Zrútenie prístrešku na železničnej stanici v [[Nový Sad|Novom Sade]]** je nehoda, ktorá sa stala 1. novembra 2024 okolo 11:50 na železničnej stanici Nový Sad. Pri nehode zahynulo 14 osôb, vrátane dvoch dievčat, sestier vo veku 8 a 10 rokov, a tri osoby utrpeli zranenia. Zranená 24-ročná žena zomrela 17. novembra 2024 a 19-ročný mladík zomrel o necelých päť mesiacov neskôr, 22. marca 2025. Medzi obeťami bol aj jeden občan Severného Macedónska, ktorý robil v Novom Sade.

Odvtedy sa po celej krajine šíria protesty proti vláde a prezidentovi Vučičovi. Do marca 2025 sa protesty rozšírili do 400 miest a obcí po celom Srbsku a stále pokračujú. Protesty vedené univerzitnými študentmi požadujú, aby vláda vyvodila zodpovednosť za nešťastie. Usilujú tiež o to, aby sa konali predčasné parlamentné voľby.

## Pozadie
V roku 2021 boli zverejnené plány na obnovu a rozšírenie stanice v rámci snáh vlády Srbska o revitalizáciu a modernizáciu železničnej infraštruktúry v krajine, s cieľom zaviesť rýchle vlaky. Obnova zahŕňala modernizáciu tratí, výstavbu novej platformy a kompletnú obnovu hlavnej budovy so vstavanými výťahmi pre osoby so zdravotným postihnutím. Práce sa začali v septembri 2021.

Podmienkou obnovy bolo zbúranie mosta Bosko Peroševića a rekonštrukcia železničného mosta Žeželj, podľa projektu Aleksandra Bojovića, ktorý bol postavený medzinárodným konzorciom JV Azvi - Taddei - Horta Coslada International. Rekonštrukciu železničnej stanice vykonávali čínske spoločnosti China Railway International a China Communications Construction Company (CCCC) ako súčasť projektu trate Budapešť – Belehrad, ktorý je súčasťou širšieho plánu pre medzinárodnú železničnú sieť.

Zrenovovaná budova stanice bola otvorená 19. marca 2022, s modernou traťou, ktorá dosahuje rýchlosť až 200 km/h medzi Belehradom a Novým Sadom.

## Nehoda
1. novembra 2024, okolo 11:50, sa zrútil prístrešok nad hlavným vstupom železničnej stanice v Novom Sade. Pri nehode zahynulo 14 osôb, vrátane šesťročného chlapca, a tri osoby utrpeli zranenia.

Stavebný inžinier Danijel Dašić uviedol, že prístrešok zrútila dodatočná oceľová konštrukcia sklenených panelov, ktorá bola nainštalovaná počas obnovy.

## Reakcie
Vláda Srbska vyhlásila 2. novembra 2024 za deň smútku, zatiaľ čo v Novom Sade bol vyhlásený trojdňový smútočný čas. V Republike srbskej bol taktiež vyhlásený deň smútku.

Prezident Srbska Aleksandar Vučić požiadal o politickú a trestnú zodpovednosť za nehodu. Čínske konzorcium, ktoré vykonávalo práce na obnove, uviedlo, že prístrešok nebol súčasťou obnovy.

Od udalosti sa po celej krajine šíria protesty proti vláde a prezidentovi Vučičovi. Do marca 2025 sa protesty rozšírili do 400 miest a obcí po celom Srbsku a stále pokračujú. Demonštranti považujú katastrofu za dôsledok korupcie vo verejnom obstarávaní. Protesty vedené univerzitnými študentmi požadujú, aby vláda vyvodila zodpovednosť za nešťastie. Usilujú tiež o to, aby sa konali predčasné parlamentné voľby.

## Referencie

## Iné projekty

Kategória:Katastrofy v Srbsku
Kategória:Katastrofy v 2024
Kategória:Nový Sad
Kategória:2024 v Srbsku
Podpňovka smreková

**Podpňovka smreková** () je druh huby z čeľade Physalacriaceae, ktorá je stromovým patogénom. V západných Spojených štátoch je to najbežnejší variant druhového komplexu podpňovky obyčajnej. Podpňovka smreková je bežná v ihličnatých lesoch na západe od Kaskádových vrchov v Oregone. Má lupeňovitý hymenofor a prsteň na hlúbiku. Mycélium napáda beľ (vonkajšiu časť sekundárneho xylému) a je schopné šíriť sa na veľké vzdialenosti pod kôrou alebo medzi stromami vďaka čiernym rizomorfom. Vo väšinre oblastí Severnej Ameriky sa dá podpňovka smerková ľahko odlíšiť od ostatných druhov podľa jej vlastností: má smotanovo-hnedú farbu, výrazné šupiny na klobúku a vyvinutý prsteň na hlúbiku, čím sa odlišuje od ostatných podpňoviek. Podobne ako niekoľko ďalších podpňoviek, mycélium podpňovky smrekovej môže svietiť vďaka bioluminiscencii, takže patrí medzi bioluminiscnečné huby.

Podpňovka smreková rastie a šíri sa hlavne pod zemou, takže väčšinu organizmu nie je z povrchu vidieť. Na jeseň z týchto podzemných častí vyrastú na povrch huby. Podpňovka často rastie do veľkých rozmerov vďaka nízkej kompetícii o pôdu a živiny a jediný jedinec potenciálne pokrýva väčšiu geografickú plochu než akýkoľvek iný jediný živý organizmus. Priestorová genetický analýza odhadla, že jedinec druhu podpňovky smrekovej rozkladajúci sa na 37 hektároch v Michigane v Spojených štátoch váži asi 447 ton.

Iný jedinec žijúci v Oregonskom Malheur National Forest je potenciálne najväčším žujúcim organizmom na svete podľa hmotnosti, plochy a objemu – tento súvislý jedinec sa nachádza na ploche 9,6 km2 a hovorovo sa v angličtine označuje ako *Humoungous fungus* (doslova obrovský huba). Odhaduje sa, že váži až 31 500 ton, čo z neho zároveň robí najťažší organizmus na svete.

Na Slovensku napáda podňovka smreková napríklad borovice, jedle, smreky a smrekovce. Prejavuje sa ako biela hniloba dreva alebo zdurenie kmeňa. Na jeseň sú prítomné i plodnice.

## Referencie

## Iné projekty

## Zdroj

Kategória:Bioluminiscenčné huby
Kategória:Jedlé huby
Kategória:Physalacriaceae
Generálny vikár Jeho Svätosti pre Vatikánske mesto

**Generálny vikár Jeho Svätosti pre Vatikánske mesto** (presnejšie: *Generálny vikár pre Vatikánske mesto a pre pápežské vily v Castel Gandolfe*) je biskup, ktorý ako generálny vikár pápeža poskytuje duchovnú starostlivosť veriacim bývajúcim v časti rímskej diecézy, ktorá sa nachádza vo Vatikánskom mestskom štáte, alebo žijúcim v pápežských vilách v Castel Gandolfe, teda v časti diecézy albánskej. Na rozdiel od kardinála vikára nemá delegáciu pre riadne vedenie teritória diecézy menom pápeža, ale je priamo jeho generálnym vikárom pre dané teritórium. Stará sa teda o duchovné potreby veriacich Vatikánu a o kostoly a kaplnky na jeho území. Z titulu svojej funkcie je preto aj arcikňazom vatikánskej baziliky, predsedom Svätopeterskej hute a stará sa o duchovné potreby pútnikov vo Vatikáne.

Súčasným vikárom pre Vatikán je kardinál Mauro Gambetti.

## Referencie

## Zdroj

Kategória:Cirkevné tituly
Kategória:Rímska kúria
Kardinál vikár

**Kardninál vikár** (oficiálne ***Generálny vikár Jeho svätosti pre rímsku diecézu***) je kardinál menovaný pápežom, aby v jeho mene spravoval rímsku diecézu.

## Charakteristika
Titul rímskeho biskupa patrí výlučne pápežovi, ktorý však funkciu vykonáva prostredníctvom kardinála vikára. V súčasnosti sú práva a povinnosti kardinála vikára definované apoštolskou konštitúciou „Ecclesia in Urbe“ z roku 1998. Vo výkone funkcie kardinálovi vikárovi pomáha rímsky vicegerent v hodnosti arcibiskupa, ktorý je jeho generálny vikár. Pre mestský štát Vatikán je určený Generálny vikár Jeho Svätosti pre Vatikánske mesto.

## Referencie

## Zdroj

Kategória:Cirkevné tituly
Kategória:Rímska kúria
Baldassare Reina

J.Em. **Baldassare [[kardinál]] Reina** (* 26. november 1970, San Giovanni Gemini, Taliansko) je taliansky rímskokatolícky kňaz a biskup, od 6. októbra 2024 generálny vikár pre mesto Rím a teda hlavy diecézy Rím (oficiálne je hlavou pápež), arcikňaz baziliky sv. Jána v Lateráne, veľký kancelár Pápežskej lateránskej univerzity a kardinál.

## Život
Po štúdiách v Agrigente a na Pápežskej univerzite Gregoriana bol v roku 1995 vysvätený za kňaza. Roku 1998 dostal licenciát z biblickej teológie na Gregoriane. Pôsobil v agrigentskej arcidiecéze, až do roku 2022, kedy začal pracovať na Dikastériu pre klérus.

### Biskup
27. mája 2022 ho pápež František menoval titulárnym biskupom diecézy Aquae in Mauretania a pomocným biskupom pre diecézu Rím a 29. júna toho istého roku prijal biskupské svätenie. Od roku 2023 pôsobil ako Vicegerent rímskej diecézy s titulom arcibiskupa.

### Kardinál
V nedeľu 6. októbra 2024 pápež František oznámil, že 8. decembra 2024 zvolá konzistórium, v ktorom bude kreovať 21 nových kardinálov a medzi nimi aj Mons. Reina. Bol menovaný generálnym vikárom pre mesto Rím.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Talianski kardináli
Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski rímskokatolícki kňazi
Kategória:Absolventi Pápežskej univerzity Gregoriany
Konferencia (hruška)

náhľad|Plody odrody ''Konferencia''
**Konferencia** (*Pyrus communis* 'Konferencia') je jesenná odroda hrušiek. Zbiera sa v septembri, konzumnú zrelosť dosahuje v októbri a skladovateľná je do novembra.

## Dejiny
Bola vyšľachtená v Anglicku. Svoj názov získala podľa medzinárodnej konferencie o hruškách v roku 1885, kde bola predstavená. Množí sa od roku 1894.

## Vlastnosti
Rovnako ako ostatné odrody hrušiek je cudzoopelivá. Medzi vhodné opeľovače patria Wiliamsova, Charneuská, Madame Verté alebo Parížanka. Sama je dobrým opeľovačom pre iné odrody.

Rast je stredný, neskôr slabý. Tvorí vzpriamené koruny, ktoré po veľkých úrodách previsajú. Čoskoro starne, vyžaduje rez a omladzovanie. Púčiky sú odstaté, vhodná je prebierka plodov.

Plodnosť je skorá, vysoká a pravidelná. Plody sú fľaškovitého tvaru a sú stredné až veľké. Farba plodu je zelená, neskôr žltá. Šupka hladká, často hrdzavá. Dužina je žltkastá, jemná, aromatická so sladkou chuťou. Chuť je hodnotená ako „veľmi dobrá“.

## Choroby
Odroda je veľmi odolná proti chrastavitosti, proti hrdzi hruškovej je odolnosť nízka.

## Použitie
Je vhodná na skladovanie, na priamy konzum aj na spracovanie. Je možné ju pestovať v stredných aj vo vyšších polohách na chránenom stanovišti. Vyžaduje pôdu s dostatkom vlahy s nie príliš vysokým obsahom vápnika.

## Iné projekty

## Zdroj

Kategória:Odrody hrušiek
Perlit (hornina)

**Perlit** je vulkanická hornina, typ sopečného skla. Charakteristická obsahom vody vo svojej štruktúre a typickou guľovitou (perlitickou) textúrou. Vzniká hydratáciou sopečného skla ryolitového zloženia. 

## Vlastnosti
Hornina obsahuje variabilné množstvo vody pohybujúce sa medzi 1 - 5 hmotnostných %, pričom bežne sú to viac ako 3 %. Pri teplote 850-900 °C sa voda zachytená v štruktúre materiálu vyparuje a uniká, čo spôsobuje expanziu materiálu na 7-16-násobok jeho pôvodného objemu. Expandovaný materiál je žiarivo biely vďaka odrazivosti zachytených bubliniek. Neexpandovaný („surový“) perlit má objemovú hmotnosť približne 1100 kg/m³ (1,1 g/cm³), zatiaľ čo typický expandovaný perlit má objemovú hustotu približne 30-250 kg/m³ (0,03-0,150 g/cm³).

## Využitie
Perlit pri zahriatí uvoľňuje vodu zo svojej štruktúry a mení objem. Vzniká tým tzv. expandovaný perlit. Takto upravený perlit sa široko používa v rôznych oblastiach. V záhradníctve a poľnohospodárstve sa pridáva do pôdnych substrátov na zlepšenie drenáže a aerácie. V stavebníctve sa využíva na izoláciu a ako zloženie do betónu. Okrem toho, perlit nachádza uplatnenie aj v chemickom a environmentálnom priemysle. Expandovaný perlit má niekoľko významných vlastností, ktoré ho robia cenným v rôznych aplikáciách:
* Poréznosť: je veľmi porézny, čo umožňuje efektívnu cirkuláciu vzduchu a zadržiavanie vody. Tieto vlastnosti sú ideálne pre použitie v záhradníctve a poľnohospodárstve, kde pomáha zlepšiť drenáž a aeráciu pôdy.
* Izolačné vlastnosti: vďaka poréznej štruktúre je perlit výborným tepelne izolačným materiálom. Používa sa v stavebníctve ako súčasť izolačných materiálov, čím prispieva k energetickej účinnosti budov.

Využíva sa aj v priemysle, napríklad pri výrobe cementu, ako nosiče v chemickom priemysle, alebo v ekologických aplikáciách, ako sú filtračné systémy.

## Výskyt
### Na Slovensku
Výskyty perlitu sú na Slovensku známe z neogénnych vulkanických formácií, napr. z oblasti Lehôtky pod Brehmi, Jastrabá a Pitelovej (okr. Žiar nad Hronom), Byšty a Bary (okr. Trebišov).

## Referencie

## Iné projekty

Kategória:Vyvreté horniny
Kategória:Nerudy
Fernando Vérgez Alzaga

Mons. **Fernando Vérgez Alzaga** L.C. (* 1. marec 1945, Salamanca, Španielsko) je španielsky rímskokatolícky duchovný kňaz a biskup, kardinál ktorý je od roku 2021 prezidentom Pápežskej komisie pre Mestský štát Vatikán, zároveň prezidentom Governatorátu Mestského štátu Vatikán.

## Život
Po maturite sa rozhodol vstúpiť do rehoľnej spoločnosti Legionári Kristovi, kde v roku 1965 zložil slávnostne večne sľuby. Po štúdiách v seminári bol roku 1969 vysvätený za kňaza. Potom študoval v Ríme na Gregoriánskej univerzite, kde získal licenciát z filozofie a licenciát z teológie, získal aj diplom na Vatikánskej škole paleografia, diplomatiky a archívnictva. V roku 1972 začal svoju službu v rímskej kúrii, v rokoch 2004 – 2008 pracoval na úrade Správy majetku Apoštolského stolca, v rokoch 2008 – 2013 bol riaditeľom Telekomunikačného úradu vatikánskeho Governatorátu. Roku 2013 bol menovaný generálnym sekretárom Governatorátu Mestského štátu Vatikán a túto funkciu vykonával do roku 2021. Dňa 5. októbra 2020 ho pápež František menoval do päťčlennej komisie pre vyhradené záležitosti, rady pre finančný dohľad, ktorá má na starosti kontrolu zmlúv, ktoré nespĺňajú postupy a ktoré sa z bezpečnostných dôvodov nezverejňujú. Dňa 8. septembra 2021 ho pápež František vymenoval za prezidenta Governatorátu s platnosťou od 1. októbra 2021. Od roku 2022 je kardinál. Dňa 7. marca 2023 ho pápež František vymenoval za člena Rady kardinálov, tzv. C9.

## Kardinál
V nedeľu 29. mája 2022 pápež František vyhlásil, že v konzistóriu 27. augusta 2022 vymenuje 21 nových kardinálov, medzi nimi aj Monsignora Vérgeza Alzagu.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Španielski kardináli
Kategória:Španielski rímskokatolícki biskupi
Kategória:Španielski rímskokatolícki arcibiskupi
Kategória:Španielski rímskokatolícki kňazi
Kategória:Absolventi Pápežskej univerzity Gregoriany
Francis Leo

Mons. **Francis** „**Frank**“ ** [[kardinál]] Leo** (* 30. jún 1971, Montreal, Kanada) je kanadský rímskokatolícky duchovný teológ, kňaz, arcibiskup torontskej diecézy a kardinál.

## Stručný životopis
Po štúdiách v montrealskom diecéznom seminári bol v roku 1996 vysvätený za kňaza, inkardinovaný bol do montrealskej arcidiecézy. V roku 2022 bol menovaný pomocným biskupom montrealským a titulárnym tamadským biskupom. Dňa 11. februára 2023 ho pápež František prijal a vymenoval nástupcom torontského arcibiskupa Thomasa Collinsa.

### Kardinál
V nedeľu 6. októbra 2024 pápež František oznámil, že 8. decembra 2024 zvolá konzistórium, v ktorom bude kreovať 21 nových kardinálov a medzi nimi aj Mons. Lea.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Kanadskí rímskokatolícki biskupi
Kategória:Rímskokatolícki arcibiskupi
Kategória:Kanadskí rímskokatolícki kňazi
Kategória:Osobnosti z Montrealu
Kategória:Arcibiskupi Torontskej arcidiecézy
Turistická značkovaná trasa číslo 5144

**Turistická značkovaná trasa číslo 5144** je krátka zelená trasa v Malých Karpatoch, ktorá spája obec Jablonové so žltou turistickou trasou 8167.  Dĺžka trasy je 1,7 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Externé odkazy
* Trasa na turistickej mape

5144
5144
5144
Lehotský potok (prítok Váhu)

**Lehotský potok** je vodný tok na území okresu Žilina a Bytča. Je to ľavostranný prítok Váhu s dĺžkou približne 4 km. 

## Priebeh toku
Potok pramení v severnej časti Súľovských vrchov, v geomorfologickom podcelku Manínska vrchovina, v lokalite Pastvina, v nadmorskej výške cca 450 m n. m. Od prameňa tečie severným smerom údolím medzi vrchmi Dubník () a Háj () a postupne sa stáča na západ. Priberá pravostranný bezmenný prítok a neskôr aj ľavostranný prítok od obce Ovčiarsko. Opúšťa Súľovské vrchy a už v Bytčianskej kotline preteká severnou časťou obce Dolný Hričov, kde križuje cestu I/61 a následne aj železničnú trať Bratislava – Žilina a diaľnicu D3. Opúšťa zastavanú časť a nivou Váhu pokračuje okrajom žilinského letiska k rieke Váh, do ktorej sa vlieva v nadmorskej výške cca 

Lehotský potok preteká katastrálnym územím obcí Žilinská Lehota (mestská časť Žiliny) a Dolný Hričov v okrese Žilina a okrajom obce Kotešová v okrese Bytča. Potok má jeden významnejší a niekoľko menších bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Kategória:Vodné toky v okrese Žilina
Frank (album)

***Frank*** je debutový štúdiový album anglickej speváčky a skladateľky Amy Winehouse. Vydalo ho dňa 20. októbra 2003 Island Records. Výroba albumu prebiehala v rokoch 2002 až 2003, na produkcii sa podieľali: Amy Winehouse, Salaam Remi, Commissioner Gordon, Jimmy Hogarth a Matt Rowe. Jeho názov odkazuje na povahu a tón Winehouseových textov na albume,, ako aj na jeden z jej vplyvov, na Franka Sinatru.

Po vydaní dostal od väčšiny hudobných kritikov album *Frank* vo všeobecnosti pozitívne recenzie a získal pre Amy Winehouse niekoľko ocenení, vrátane Ivor Novello Award. Z albumu sa v Spojenom kráľovstve predalo viac ako jeden milión kópií a od British Phonographic Industry (BPI) získal trojnásobnú platinovú certfikáciu.

## Zoznam skladieb

## Výroba albumu
Prevzaté z obalu albumu *Frank*.
* Amy Winehouse – spev, gitara, produkcia
* 21st Century Jazz – sprievodná skupina
* John Adams – organ, Rhodes
* Robert Aaron – flauta, saxofón
* Teodross Avery – saxofón
* Ian Barter – gitara
* Rudy Bird – perkusie, šejker
* Houston "House" Bowen – technik
* Ben Bryant – technik
* Errol Campbell – bicie nástroje, perkusie
* Wilburn "Squiddley" Cole – bicie nástroje
* Commissioner Gordon– bicie nástroje, efekty, technik, mixovanie, perkusie, produkcia, programovanie, gramofóny
* Delroy "Chris" Cooper – kontrabas
* Tom Coyne – mastering
* Cameron Craig – mixovanie
* Tanya Darby – trúbka
* Tom Elmhirst – mixovanie
* Jeni Fujita – vokály
* Vincent Henry – alt flauta, alt saxofón, barytón saxofón, flauta, tenor saxofón
* Jimmy Hogarth – kontrabas, bicie nástroje, gitara, mixovanie, perkusie, produkcia, programovanie
* Felix Howard – vokály
* Stafford Hunter – pozauna
* Timothy Hutton – dychové nástroje
* Donovan Jackson – klávesové nástroje, organ, Rhodes
* Gregory Jackson – kontrabas
* Kate Lower – koordinátor
* Michael Nash Associates – dizajn obalu
* Charles Moriarty – fotografie
* Gary "Mon" Noble – technik, mixovanie
* Steve "Esp" Nowa – technik
* Valerie Phillips – fotografie
* John Piretti – technik
* Bruce Purse – dychové nástroje
* Salaam Remi – aranžmány, programovanie bicích, bicie nástroje, basová gitara, mixovanie, organ, perkusie, produkcia
* Jony Rockstar – spoluprodukcia
* Matt Rowe – vokály, produkcia, trúbka
* Jeremy Shaw – gitara
* Stefan Skarbek – vokály, trúbka
* Martin Slattery – Hammond organ, dychové nástroje, Wurlitzer
* Earl "Chinna" Smith – gitara
* Luke Smith – kontrabas, klávesové nástroje, piano
* Lenny Underwood – klávesové nástroje, piano
* Richard Wilkinson – bicie nástroje
* Brent Williams – mixovanie
* Troy Wilson – bicie nástroje

## Hudobné rebríčky

### Týždenné rebríčky

### Koncoročné rebríčky

## Certifikácie

## Referencie

## Zdroj
* 

Kategória:Hudobné albumy z 2003
Kategória:Hudobné albumy Amy Winehouse
Kategória:Debutové albumy
Martin Davídek

**Martin Davídek** môže byť:
* český divadelný herec, pozri Martin Davídek (herec)
* český hokejista, pozri Martin Davídek (hokejista)
* český rímskokatolícky kňaz a generálny vikár litoměřickej diecézy, pozri Martin Davídek (kňaz)

## Pozri aj
* Davídek
* Martin David
* David Martin

Davídek, Martin
Tajomný ostrov (miniséria)

***Tajomný ostrov*** () je francúzsko-španielsko-talianska miniséria, ktorú režírovali Juan Antonio Bardem a Henri Colpi. Ide o šesť 52-minútových epizód, ktoré boli vysielané od 17. decembra 1973 na prvom kanáli ORTF. Dobrodružno-sci-fi príbeh ide podľa rovnomenného románu Julesa Verna z roku 1875.

## Spracovania

### Televízna verzia
Pôvodná televízna verzia obsahovala šesť epizód o celkovej dĺžke cez päť hodín. Medzi jednotlivé diely patria:

* L'Évasion
* Les Naufragés de l'air
* Territoire interdit
* L'Abandonné
* Le Drapeau Noir
* Le Secret de l'île

### Filmová verzia
Pre kino vznikla verzia s minulážou 90 minút a premiéru mala 27. septembra 1973.

## Herecké obsadenie
* Omar Sharifkapitán Nemo
* Gérard TichyCyrus Smith
* Philippe NicaudGédéon Spilett
* Ambroise MbiaNab
* Jess HahnBonaventure Pencroff
* Rafael Bardem Jr.Harbert Brown
* Gabriele TintiAyrton
* Mariano Vidal Molinapirát Bob Harvey
* Rik BattagliaFinch

## Referencie

## Externé odkazy

* 
* 
* 
* 

Kategória:Francúzske televízne seriály
Kategória:Španielske televízne seriály
Kategória:Talianske televízne seriály
Kategória:Televízne seriály z roku 1973
Kategória:Televízne seriály adaptované podľa kníh Julesa Verna
Kráľovnina kaplnka

**Kráľovnina kaplnka** (oficiálne *Kráľovnina kaplnka v St. James’s Palace)* je kaplnka v Londýne v Anglicku, ktorú navrhol Inigo Jones a bola postavená v rokoch 1623 až 1625 ako doplnok ku St. James’s Palace pre katolícku kráľovnú Henriettu Máriu. Ako kráľovská kaplnka slúži pre náboženské potreby britského panovníka. Kaplnka je pamiatkovo chránená budova 1. stupňa. 

## História
vľavo|náhľad|274x274bod|Kráľovnina kaplnka
Kráľovnina kaplnka bola postavená v čase, keď stavba katolíckych kostolov bola v Anglicku inak zakázaná. Používala ju manželka kráľa Karola I., Henrietta Mária Bourbonská, ktorá si z Francúzska priviezla do Anglicka zariadenie kaplnky. Počas anglickej občianskej vojny bola kaplnka využívaná ako stajňa. Kaplnka bola renovovaná v roku 1662. V 80. rokoch 17. storočia bola kaplnka znova zrenovovaná Christopherom Wrenom. Od 90. rokov 17. storočia ju využívali protestantskí dvorania Viliama III. a Márie II. Kráľovskou kaplnkou za znova stala až v roku 1938. 

Kaplnka bola postavená ako súčasť St. James’s Palace, ale keď v roku 1809 byty panovníka vyhoreli, neboli nahradené a v rokoch 1856 až 1857 bola medzi palácom a kaplnkou vybudovaná Marlborough Road. Výsledkom je, že teraz sa zdá, že kaplnka patrí do komplexu Marlborough House ako St. James’s Palace. 

Telo Alžbety, kráľovnej matky ležalo v roku 2002 v kráľovninej kaplnke niekoľko dní počas príprav na jej pohreb vo Westminster Hall. 

## Architektúra
Kráľovnina kaplnka bola postavená z tehál ale vyzerá, že je postavená z kameňa. Bola postavená v palladiánskom štýle. Má štítové zakončenie s frontónmi. Vnútorná klenba je pozlátená. 

## Galéria

Súbor:The Queen's Chapel from Marlborough House.jpg|Severná a východná stena Kráľovninej kaplnky. 
Súbor:Queen's Chapel Jan Kip 1688.jpg|Kráľovnina kaplnka v roku 1688 po renovácii Christophera Wrena v rokoch 1682 až 1684. 
Súbor:German Chapel, St James's Palace, from Pyne's Royal Residences, 1819 - panteek py107-331.jpg|Kráľovnina kaplnka v roku 1819. 


## Referencie

## Pozri aj

* Savojská kaplnka 

## Iné projekty

## Zdroj

* 

Kategória:Kaplnky v Londýne
Kategória:Architektúra z 1625
Kategória:Pamiatkovo chránené budovy stupňa I v Anglicku
Kategória:Anglikánske kostoly
Kategória:Palladiánska architektúra
Martin David

**Martin David** môže byť:

* nemecko-holandský právny historik a papyrológ, pozri Martin David (právny historik)
* český básnik a hudobník, pozri Martin David (básnik)
* český biskup, pozri Martin David (biskup)
* americký matematik a fyzik, pozri Martin David Kruskal

## Pozri aj
* David Martin
* Martin Davídek

David, Martin
Nimnický potok

**Nimnický potok** je vodný tok na území okresu Púchov. Je to pravostranný prítok Váhu s dĺžkou približne 3 km. 

## Priebeh toku
Potok pramení v južnej časti Javorníkov, v geomorfologickom podcelku Nízke Javorníky a jeho časti Púchovská vrchovina, v lokalite Doliny, južne od osady Hoštiná, v nadmorskej výške cca 500 m n. m. Od prameňa tečie prevažne východným smerom a priberá menší pravostranný a dva významnejšie ľavostranné prítoky. Postupne sa stáča južným smerom a údolím popri samotách pokračuje do obce Nimnica. Tečie jej centrom, podteká cestu II/507 a následne ústi v nadmorskej výške cca  do rieky Váh.

Nimnický potok preteká katastrálnym územím obce Nimnica a mesta Púchov v okrese Púchov. Potok má dva významnejšie a niekoľko menších bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Púchov
Kategória:Vodné toky v Javorníkoch
Kategória:Nimnica
Kategória:Púchov
Lioness: Hidden Treasures

***Lioness: Hidden Treasures*** je  kompilačný album  anglickej speváčky a skladateľky Amy Winehouse. Album vyšiel dňa 2. decembra 2011 u vydavateľstva Island Records. Obsahuje nevydané piesne, cover verzie a demá vybrané Markom Ronsonom, Salaamom Remim a rodinou Amy Winehouseovej. Je na ňom aj jej prvý singel, „Body and Soul", duet, ktorý naspievala so svojím idolom, Tony Bennettom. Album bol vydaný s pprispením nadácie Amy Winehouse Foundation. Druhým a posledným singlom k albumu bola nahrávka „Our Day Will Come“. Vyšiel 2. novembra 2011 a bol to prvý sólový singel Winehouse, ktorý bol vydaný od jej smrti v roku 2007.

## Zoznam skladieb

## Návrh obalu
* Mark Ronson, Salaam Remi, Mitch Winehouse, Janis Winehouse – poznámky na albume
* Bryan Adams – fotografie: predný obal a všetky v brožúre
* Ross Halfin – fotografia na zadnom obale
* Alex Hutchinson – dizajn

## Umiestnenia v rebríčkoch

### Týždenné rebríčky

### Koncoročné rebríčky

### Pozícia na konci dekády

## Certifikácie a predaj

## Referencie

## Zdroj
* 

Kategória:Kompilačné albumy z 2011
Kategória:Hudobné albumy Amy Winehouse